ArabovMK/tajik-wikipedia-corpus huggingface dataset:
Раҳматшо Маҳмадшоев

Раҳматшо Маҳмадшоев – олим, муаррих, доктори илми таърих, профессор, Аълочии маорифи Тоҷикистон. Зиндагинома Раҳматшо Маҳмадшоев 20 январи 1950, дар ш. Данғара, ноҳияи Данғара, вилояти Хатлон таваллуд шудааст. Баъди хатми мактаби миёнаи 1, соли 1967 ба факултаи таърихи Донишгоҳи давлатии Тоҷикистон ба номи В.И.Ленин дохил шуда, баъди хатми он дар соли 1972, тибқи тақсимоти давлатӣ ба ҳайси лаборанти калони Шуъбаи бостоншиносии Институти таърихи АФ Тоҷикистон пазируфта шуда, то соли 1974 ифои вазифа намудааст. Соли 1974 ба аспирантураи Институти шарқшиносии АФ Тоҷикистон шомил шуда, баъдан, соли 1978 ба Афғонистон сафарбар шуда, то соли 1982 ба ҳайси сартарҷумони Гурӯҳи геологҳои Шӯравӣ дар Афғонистон хидмат кардааст. Баъди бозгашт, солҳои 1982-1990 ба сифати корманди илмии Институти шарқшиносии АФ Тоҷикистон ифои вазифа намудааст. Соли 1989 дар Институти ховаршиносии Академияи Илмҳои Россия дар ш. Маскав рисолаи номзадии худро зери унвони "Тоҷикони Афғонистон дар замони нав" дифоъ кардааст. Солҳои 1990-1998 ҳамчун дотсенти кафедраи таърихи Донишгоҳи кишоварзии Тоҷикистон, солҳои 1998-2006 сардори Шуъбаи таълими Донишкадаи андоз ва ҳуқуқи Ҷумҳурии Тоҷикистон, солҳои 2006-2010 ноиби ректори Донишгоҳи давлатии молия ва иқтисоди Тоҷикистон оид ба илм ва равобити беруна кор кардааст. Соли 2010 шомили докторантураи Институти ховаршиносии Академияи Илмҳои Федератсияи Россия шуда, соли 2011 дар шаҳри Маскав рисолаи доктории худ "Равандҳои этнополитикӣ ва иҷтимоӣ- фарҳангии тоҷикони Афғонистон дар нимаи дуввуми асри аввали асри "-ро дифоъ намудааст. Баъди бозгашт, солҳои 2011-2012 вазифаи дотсенти кафедраи фанҳои гуманитарии Донишкадаи иқтисодии Тоҷикистонро иҷро намуда, соли 2012, тибқи озмун мудири кафедраи таърихнигорӣ ва архившиносии Донишгоҳи миллии Тоҷикистон интихоб шудааст. Соли 2012 ба Афғонистон сафарбар шуда, то соли 2015 ба ҳайси мушовири вазорати иттилоот ва фарҳанг ва вазорати маъдан ва петролеуми Ҷумҳурии исломии Афғонистон ифои вазифа кардааст. Баъди бозгашт, аз моҳи сентябри соли 2015 то ба имрӯз ба ҳайси профессори кафедраи таърихи дунёи қадим, асрҳои миёна ва бостоншиносӣ Донишгоҳи миллии Тоҷикистонкор карда, ҳамзамон муовини раиси Шӯрои ҳимояи рисолаҳои номзадӣ ва доктории назди Донишгоҳи миллии Тоҷикистон мебошад. Фаъолияти илмӣ Раҳматшо Маҳмадшоев зиёда аз 50 мақолаҳои илмӣ таълиф намудааст. Осор Ҷоизаҳо Манобеъ.
Раҳмии Кобулӣ

Раҳмии Кобулӣ (?, Кобул — 1547, ҳамон ҷо) — шоир и форс-тоҷик. Зиндагинома Дар ҷавонӣ барои таҳсил ба Самарқанд омад ва дар ҳамин ҷо ба кори эчодӣ шурӯъ намуд. Табъи шоирии Раҳмии Кобулӣ то дараҷае баланд будааст, ки душманонаш аз рашку ҳасад ба ӯ заҳр додаанд. Поёни умрашро дар Кобул гузаронидааст. Аз эҷодиёти Раҳмии Кобулӣ байтҳои пароканда ва чанде ғазалҳо тавассути тазкираву баёзҳо боқӣ мондаанд. Шеърҳои ӯ равон ва пуробаранг мебошанд.
Раҳматҷон Охунов

Раҳматҷон Охунов (6 январи 1945, деҳаи Унҷии ноҳияи Ғафуров) — кимиёдон, доктори илмҳои химия, профессор. Зиндагинома Раҳматҷон Охунов 6 январи соли 1945,деҳаи Унҷии ноҳияи Ғафуров) ба дунё омадааст. Факултаи табиатшиносии Институти омӯзгории Ленинобод ба номи С. М. Кировро хатм кардааст. Омузгори мактаби миёнаи 42-и н. Хуҷанд, сарлаборанти лабораторияи химияи маводи тозаи фторидии Пажӯхишгоҳи химияи ба номи В. И. Никитини АИ ҶШС Тоҷикистон, аспиранти пажуҳишгоҳи номбурда, ходими хурди илмӣ, ходими калони илмӣи лабораторияи химияи маводи тозаи фторидии Пажӯхишгоҳи химияи АИ ҶШС Тоҷикистон, дотсент, мудири кафедра, дотсент, мудири кафедраи химияи умуми ва услуби таълими он дар ДДХ (аз с.2001). Сарвари сексияи химияи Академияи хурди илмӣ (аз с.1992). Барои тайёр кардани мутахассисони сохибунвони илмӣ саҳми арзанда дорад. Осори илмӣ Муаллифи зиёда аз 60 мақолаи илмӣ, 6 шаходатномаи муаллифи ва дастурҳои илмӣю таълими аз фанни химияи ғайриорганики мебошад. Иштироккунандаи конфронсҳои умумииттифоки, конфронсҳои байналхалқи, минтакавию ҷумҳурияви (Душанбе, 1975; Новосибирск, 1981; Полевской, 1987; Череповетск, 1990; Гулистон, 2000; Душанбе, 1984, 1986, 2001, 2006; Хуҷанд, 2002;).
Раҳмон Шораҳматов

Раҳмон Шоабдуллоевич Шораҳматов – омӯзгор, узви Маҷлиси миллии Маҷлиси Олии Ҷумҳурии Тоҷикистон. Зиндагинома Раҳмон Шораҳматов 18 апрели соли 1959 дар шаҳри Исфара таваллуд шудааст. Миллат: тоҷик. Соли 1982 Университети давлатии Тоҷикистон ба номи В.И.Ленинро хатм намудааст. Ихтисос: механик-математик. Сарвари литсейи 3-и Ворух, шаҳри Исфара. Аз 30 марти соли 2015 бо Фармони Президенти Ҷумҳурии Тоҷикистон узви Маҷлиси намояндагони Маҷлиси Олии Ҷумҳурии Тоҷикистон мебошад. 1 Ҷоизаҳо Бо ордени "Шараф" дараҷаи 2 сарфароз гардонида шудааст.
Раҳмон Улмасов

Раҳмон Улмасов — фалсафашинос, номзади илмҳои филологӣ, доктори илмҳои иқтисодӣ. Сафири сулҳ. Дорандаи нишон ва гувоҳномаи Донишномаи Известные Ученые 1. Зиндагинома Раҳмон Улмасов 20 феврали соли 1953 дар шаҳри Ӯротеппа (Истаравшан) ба дунё омадааст. Фаъолияти илмӣ Муаллифи зиёда аз 100 асари илмиву оммавӣ ва публитсистӣ доир ба масъалаҳои ҷавонон, сиёсати байналхалқӣ, одоб, муҳоҷират, иқтисодиёт ва ғайра. Иштирокдори Фестивали байналхалқии ҷавонон ва донишҷӯён дар Гавана (Куба, 1980), Фестивали ҷавонони Осиёи Марказӣ (Алмаато, 1982), Фестивали умумиҷаҳонии санъат дар Деҳлӣ (Ҳиндустон, 2003), Рӯзҳои фарҳангии Тоҷикистон дар Либиё ва ғайра. Осор Осор дар нашрияҳои хориҷӣ Мукофот ва ҷоизаҳо Адабиёт доир ба Раҳмон Улмасов Нигаред низ Видео дар бораи Раҳмон Улмасов (Фильмотека, СМИ про преподавателя РТСУ; Рахмон Ульмасов бештар.. Бойгонӣ шудааст 21 Декабри 2016 сол.) Пайвандҳо.
Раҳмон Сафар

Раҳмон Сафар (Сафаров Раҳмон) — адиби ҷангноманависи тоҷик. Муаллифи китоби калонҳаҷми "Ҳазору як корнома". Зиндагинома Сафаров Раҳмон 5 августи соли 1930 дар деҳаи Шоҳраҷаби ноҳияи Балҷувон таваллуд ёфтааст. Соли 1948 Омӯзишгоҳи омӯзгорӣ, баъди ду сол Донишкадаи омӯзгории Кӯлобро хатм карда, чанде муаллим будааст. Соли 1951 ба сафи Артиши Шуравӣ даъват шуд ва ҳаёти худро ба артиш бахшид. Соли 1955 омӯзишгоҳи ҳарбии шаҳри Ярославл, соли 1962 курси дусолаи назди Академияи қушӯни Шӯравиро хатм кард. Бист сол дар системаи комиссариати ҳарбии ҷумҳурӣ кор кард ва соли 1978 ба истеъфо баромад. Дар ин бора менависад: — 1 Раҳмон Сафар соли 1965 шуъбаи ғоибонаи факултаи таърихи Донишкадаи омӯзгории ба номи Т.Г. Шевченкои шаҳри Душанберо хатм намуд. Пас аз хидмати ҳарбӣ солҳои 1978-79 дар Пажӯҳишгоҳи таърихи АИ ҶШС Тоҷикистон кор кардааст. Аз соли 1979 корманди Бюрои тарғиботу ташвиқоти адабиёти бадеии Иттифоқи нависандагони Тоҷикистон буд. Раҳмон Сафар 4 майи соли 2005 аз олам рахти сафар барбаст. 2 Эҷодиёт Фаъолияти эҷодии Раҳмон Сафар аз аввали солҳои 70–ум оғоз шудааст. Пайваста барои дарёфти санадҳои зиндагӣ ва корномаи тоҷикписарон дар солҳои Ҷанги Бузурги Ватанӣ талош меварзид. Дар натиҷаи чунин ибтикору ҷустуҷӯҳои фидокорона соли 1970 очерки ҳуҷҷатии "Ӯ мурдан намехост", соли 1973 қиссаи мустанади ӯ "Сафар Амиршоев"-ро ба қалам овард, ки драмаи ҳамноми онро соли 1974 Театри давлатии ҷавонони Тоҷикистон ба номи Маҳмудҷон Воҳидов ба саҳна гузоштааст. 2 Инчунин корнамоиҳои фарзандони халқи тоҷик Домулло Азизов дар асоси ҳуҷҷатҳо ба таври бадеӣ тасвир намудааст. Натиҷаи заҳматҳояш китоби пурмуҳтавои "Ҳазору як корнома" мебошад, ки соли 1995 қисми аввалаш аз чоп баромад. Барандаи ҷоизаи комсомоли Тоҷикистон (соли 1985), Корманди шоистаи маданияти Тоҷикистон, собиқадори Нирӯҳои мусаллаҳи Шӯравӣ мебошад. Бо нишонҳои ҳукуматӣ мукофотонида шудааст. Аз соли 1978 узви Иттифоқи нависандагон буд. 4 майи соли 2005 аз олам рахти сафар барбаст. 2 Осор Дар бораи Раҳмон Сафар.
Раҳмон Хон

Атаур Раҳмон Хон (март 1905,, Роҷи Бритониё — 7 декабр 1991, Дакка) — арбоби давлатии Банглодеш. Вай аз соли 1984 то соли 1986 сарвазири Банглодеш буд. Зиндагинома Соли 1907 дар дехаи Балия таваллуд ёфтааст. Вай соли 1924 мактаби миёнаро дар Дака, соли 1927 коллеҷ ва се сол пас аз донишгоҳи Дакаро хатм кардааст. Баъди хатми мактаб дар муассисҳои адлия кор кард. Вай дар соли 1944 ба Лигаи Мусулмонон дохил шуд ва муовини раиси кумитаи хизб буд 1. Дар соли 1962 Атоур Раҳмон ҳамчун яке аз раҳбарони Ҷабҳаи миллии демократӣ (раҳбараш Ҳусайн Шаҳид Суҳравардӣ) дар ҳаракати барқарор кардани демократия дар кишвар нақши муҳим бозид. Вай соли 1969 президенти коллегиям адвокатҳои Дака интихоб шуда, соли 1970 аъзои Шӯрои коллегияи адвокатҳо шуд. 1 Дар соли 1969 вай яке аз асосгузорони Ҳизби Ҷатия шуд ва президенти он интихоб шуд. Дар ҷараёни ҷанги озодхоҳӣ, дар соли 1971, ӯ аз ҷониби артиши Покистони Ғарбӣ боздошт шуд ва пас аз панҷ моҳ озод карда шуд. Дар и Банглодеш и мустакил бо фаъолияти сиёсй машғул буд, ба Ҳизби Ҷатия рохбарй мекард. Ӯ солҳои сарвазири кишвар буд.
Юсуф Раҳмон

Раҳмон Юсуф Аҳмадзод (зод. 22 март 1966, ноҳияи Восеъ) — давлатмарди тоҷик. Котиби Шӯрои амнияти Ҷумҳурии Тоҷикистон (04 феврали 2025). Генерал-полковники адлия. Зиндагинома Юсуф Раҳмон 22 марти соли 1966 дар ноҳияи Восеъ дар хонаводаи тоҷик таваллуд шудааст. Соли 1991 факултаи ҳуқуқшиносии Донишгоҳи давлатии Тоҷикистон ба номи В. И. Ленинро хатм кардааст. Оиладор, соҳиби 5 фарзанд 1. Корнома.
Раҳмонали Сафарализода

Сафарализода Раҳмонали Давлат (зод. 6 апрели 1969, ноҳияи Восеъ) — арбоби низомии тоҷик, Фармондеҳи Қувваҳои ҳарбӣ-ҳавоӣ ва мудофиаи зидди ҳавоии Қувваҳои Мусаллаҳи Ҷумҳурии Тоҷикистон (4 апрели соли 2001). Генерал-лейтенант аз соли 2018. Зиндагинома Соли 1986 ба омӯзишгоҳи олии зенитию мушакии Қӯшунҳои мудофиаи зидди ҳавоӣ дохил шуда, соли 1990 онро ба итмом расонидааст. Барои хидмат ба бригадаи зенитию мушакии 83-юм фиристонида шуд. Соли 1993 сардори шуъбаи якуми комиссариати ҳарбии ноҳияи Восеъ, худи ҳамин сол муовини командири 2-юми баталёни алоҳидаи кӯҳӣ — тирандозии ВМ ҶТ оид ба лавозимоти ҳарбӣ, таъйин мегардад. Аз соли 1994 то соли 1997 дар Академияи муҳофизати зидди ҳавоии ВМ ФР таҳсил кардааст. Аз соли 1997 то соли 2001 вазифаҳои сардори ситод, муовини Фармондеҳи Қӯшунҳои мудофиаи зидди ҳавоии ВМ ҶТ адо кардааст. Аз соли 2001 муваққатан вазифаи Фармондеҳи Қувваҳои ҳарбӣ- ҳавоиро ба дӯш дошт. Аз 4 апрели соли 2001 бо фармони Президенти Ҷумҳурии Тоҷикистон вазифаи фармондеҳи Қувваҳои ҳарбии — ҳавоиро иҷро намудааст. Бо ордену медалҳои давлатӣ мукофонида шудааст. Оиладор, соҳиби 7 фарзанд.
Раҳмонобод

Раҳмонобод — деҳа дар ҷамоати деҳоти Чагами ноҳияи Шамсиддин Шоҳин. Аз Раҳмонобод то маркази ҷамоат 4 км, то маркази ноҳия 25 км. Аҳолиаш 809 нафар, тоҷикон.
Раҳмоналӣ Шарифов

Раҳмоналӣ Ятимович Шарифов — олим, бостоншинос ва таърихшиноси тоҷик, доктори илмҳои таърих, профессор. "Аълочии маориф ва илми Тоҷикистон". Зиндагинома Раҳмоналӣ Шарифов 18 апрели соли 1960 дар деҳаи Саксанохур (ҳоло Куҳандиёр) – и ноҳияи Фархор Вилояти Кӯлоб, ҶШС Тоҷикистон таввалуд шудааст. Хатмкардаи мактаби миёнаи 17 (ҳоло ба номи Ё.Бегов) ва факултаи таърихи ДДТ ба номи В. И. Ленин. Ассистенти кафедраи таърихи Донишгоҳи омӯзгории шаҳри Кӯлоб (1983 – 1984). Шунавандаи Институти такмили ихтисоси фанҳои ҷамъиятии Донишгоҳи давлатии Тошканд, коромӯзи кафедраи таърихи халқи тоҷик (1985 – 1986), муаллими мактаби 17 – и шаҳри Душанбе (1987 – 1991), ҳамзамон унвонҷӯи кафедраи таърихнигорӣ ва манбаъшиносии факултети таърихи Донишгоҳи миллии Тоҷикистон, муаллими калони кафедраи Таърихи халқи тоҷики Донишгоҳи аграрии Тоҷикистон (1992 – 1998), дотсент (1998 –2000), мудири кафедраи таърихнигорӣ ва манбаъшиносӣ (2000–02), дотсенти кафедраи таърихи наву навини кишварҳои хориҷӣ (2003–2009), муовини декани факултети таърих оид ба таълим (2004 – 2009), мудири кафедраи таърихи дунёи қадим, асрҳои миёна ва бостоншиносӣ (2009–2016) Донишгоҳи миллии Тоҷикистон, ҳамзамон мушовир–бостоншинос дар Пружаи байналмиллалии ҳафриёти бостоншносии Миси Айнаки вилояти Лугари Ҷумҳурии исломии Афғонистон(2014–2015). Ҳоло декани факултаи таърихи Донишгоҳи миллии Тоҷикистон (аз 2016). 1 Фаъолияти илмӣ Соли 1998 дар мавзӯи "Инъикоси таърихи халқи тоҷик, аҳди муғул дар таърихнигории Шӯравӣ" (солҳои 1218–1361) рисолаи номзадӣ ва соли 2018 дар мавзӯи Таърихи маорифи асрии Афғонистон (солҳои 1919–1978) рисолаи докторӣ дифоъ кард. Самтҳои асосии таҳқиқ: омӯзиши таърихи халқи тоҷик дар аҳди муғул; қиёси маорифи суннатӣ ва асрии Афғонистон, археологияи аҳди асри миёнаи барвақта. Зери роҳбарии ӯ 2 нафар рисолаи номзадӣ дифоъ карданд. Иштирокчии форуми байналхалқии археологҳои ҷаҳон дар шаҳри Шанхайи Чин, маърузаҳо дар донишгоҳи Шимолу – ғарбии шаҳри Сяни кишвари Чин ва конфронси байналмилалии шаҳри Оши Ҷумҳурии Қирғизистон (соли 2019). Аъзои Шӯрои муҳаррирони журнали байналхалқии "Общество: философия, история и культура" Русия. Муаллифи 3 китоби дарсӣ, 12 дастури таълимӣ–методӣ ва зиёда аз 40 мақолаи илмӣ. 2 Пайвандҳо, 4, 322 с.
Раҳмонқул Зоиров

Раҳмонқул Зоиров (Зоиров Раҳмонқул Муродалиевич декабри 1945, деҳаи Даҳнакиик, ноҳияи Илйич, ҳоло Хуросони вилояти Хатлон) — ходими давлатӣ, генерал-майори милитсия, Корманди шоистаи Вазорати корҳои дохилии ИҶШС, Корманди Фахрии Вазорати корҳои дохилии Ҷумҳурии Тоҷикистон. Зиндагинома Хидмат дар Қувваҳои Мусаллаҳи ИҶШС. Хатмкардаи мактаби махсуси милитсияи ИҶШС Академияи Вазорати корҳои дохилии ИҶШС дар шаҳри Маскав. Фаъолияти корӣ Ҷоизаҳо ва медалҳо Бо ордени Шараф ва 14 медал сарфароз гардидааст.
Сайвалӣ Раҳмонов

Сайвалӣ Раҳмонов (07. 07. 1939, ноҳияи Восеъ), педагог,номзади илмҳои педагогӣ, дотсент. Зиндагинома Солҳои 1954–1958 дар Омӯзишгоҳи омӯзгории ш. Кӯлоб, 1958–1962 дар шуъбаи методикаи таълими ибтидоии факултети педагогикаи Донишкадаи давлатии омӯзгории ш. Сталинобод ба номи Т.Г. Шевченко таҳсил намудааст. Солҳои 1962–1968 ассистенти кафедраи педагогика ва методикаи таълими ибтидоӣ, 1968–1971 ассистенти кафедраи психология, 1971–1974 аспирант, 1975–1980 муаллими калон ва дотсенти кафедраи педагогика ва методикаи таълими ибтидоии донишкадаи омӯзгории пойтахт буд. Солҳои 1980–1986 ҳамчун декани факултети педагогика, 1986–1992 дотсенти кафедраи психология, 1992–1999 дотсенти кафедраи педагогика ва психологияи синфҳои ибтидоии Донишгоҳи давлатии омӯзгории Тоҷикистон ба номи Қ. Ҷӯраев кор кардааст. Якчанд маротиба курси такмили ихтисосро дар назди Донишгоҳи давлатии ш. Москва ба номи М.В. Ломоносов гузаштааст. Фаъолияти илмӣ Оид ба нақши равишҳои маърифатӣ дар ташаккули шахсияти кӯдакони синни калони мактабӣ тадқиқоти илмӣ бурда, муаллифи зиёда аз 20 дастуру воситаҳои таълимӣ ва мақолаҳои илмиву методӣ аст. Хидматҳояш бо нишони сарисинагии "Аълочии маорифи халқи Тоҷикистон", медали "Барои меҳнати шоён" ва ифтихорномаи Президиуми Шӯрои Олии Ҷумҳурии Тоҷикистон қадр карда шудааст. Осор.
Раҳмонқул Усмонов

Раҳмонқул Ҷабборович Усмонов (1 сентябри 1928, Самарқанд — 28 декабри 2011, Душанбе) — омӯзгор, таърихдон, номзади илмҳои таърих, дотсент. "Аълочии маорифи халқи Тоҷикистон". Зиндагинома Раҳмонқул Ҷабборович Усмонов бахши таърихи факултети таъриху филологияи УДТ ба номи В. И. Ленинро хатм кардааст. Омӯзгори УДТ ба номи В. И. Ленин (1953 то 1993) ва дигар мактабҳои олии ҶТ. Муаллифи асарҳои "Фаъолияти шуъбаҳои сиёсӣ дар мустаҳкам намудани совхозҳои Тоҷикистон" (Д., 1974), "Ҳизби коммунисти Тоҷикистон ва сохтмони совхозҳо" (Д.,1979) ва ғ. Бо мед. "Ветерани меҳнат" ва бисёр Грам. Фахрии соҳавӣ сарфароз гардонида шудааст.
Фирӯза Раҳмонова

Ҳунарпешаи шоистаи Тоҷикистон Фирӯза Раҳмонова (Раҳмонова Фирӯза Орзуевна; зод. 21 июн 1968, Душанбе) — ҳунарпешаи театру синамо, Ҳунарпешаи шоистаи Тоҷикистон. Зиндагинома Фирӯза Раҳмонова 21 июни 1968 дар шаҳри Душанбе ба дунё омадааст. Соли 1989 Донишкадаи ҳунарҳои зебои Тоҷикистонро хатм карда, дар театр-студияи "Нимҷазира" фаъолият доштааст. Чанд соли охир дар Театри давлатии драмаи русии ба номи В. Маяковский ҳунар меозмояд 1. Театр Эҷодкори ҷӯянда аст, хаёлоти рангин дорад, симҳои офаридааш ҳар кадоме дорои феълу характери хосанд, дар гуфтору амалиёти саҳнавӣ эътидолро риоят менамояд, ба эҳтиросот нармӣ мебахшад. "Антигона", "Утоқи хурд бо пешайвони калон", "Шаҳраки мо", "Калигула", "Ғуруб", "Рустам ва Сӯҳроб", "Субҳидами ин ҷо сокит аст", "Хоб дар шаби тобистон" намунае аз спектаклҳоанд, ки ҳунараш дар онҳо зуҳур кардааст. Муаллифи сенарияи филми бадеии "Ман тавонистам не гӯям" мебошад. Дар филми бадеии "Мо кистем?" нақши марказӣ бозидааст. Синамо Ҷоизаҳо Бо унвони ифтихории Ҳунарпешаи шоистаи Тоҷикистон 3 ва медали "Хидмати шоиста" қадр шудааст.
Раҳон (фармондеҳ)

Раҳон — фармондеҳи низомии эронӣ дар замони ҳукумати Хусрави Парвиз.
Раҳоии Хофӣ

Мавлоно Саъдуддин Раҳоии Хофӣ (1;? — 157576) — шоир и форс-тоҷик. Зиндагинома Аз авлоди орифи машҳур Зайнуддини Хофӣ (вафот 1435). Доир ба ҷараёни зиндагиаш маълумоте дастрас нест. Чун дар Ҳирот зиндагӣ ва эҷод кардааст, ӯро Раҳоии Ҳиравӣ низ гуфтаанд. Раҳоии офӣ шоири соҳибдевон буда, девонаш шӯҳрати зиёде доштааст. Мувофиқи ахбороти Саид Нафисӣ "Хамса"-и Низомиро тақлид карда. Дар китобхонаҳои ҷаҳон аз осори шоир чанд нусха дастнависи девони ғазалиёт ва қасоид ва як нусха достони "Лайли ва Маҷнун"-и ӯ қайд шудааст. Ин достон дар китобхонаи Бодлеан (Англия) маҳфуз аст.
Раҳосозӣ (филм, 2022)

"Раҳосозӣ" — филми экшн ва трайлер (таълиқӣ)-и амрикоӣ бо коргардонии Антуан Фукуво, нависандагии Вилиям Кулож ва бо бозигарии Уилл Смит аст. 1 Ин филм нахустин бор дар 1 октябр 2022 дар Вашингтон намоиш дода шуд. Ҳамин тавр, пахши синмоии маҳдудеро дар 2 декабр 2022 ва сипас дар 9 декабр ба сурати онлайн аз тариқи + мунташир шуд. Достон Ғуломе ба номи Питер пас аз инки тақрибан то ҳадди марг тозиёна зада мешавад, аз мазраъае дар Луизияна аз дасти сайёдон ва одамкушони сангдил фирор карда ва ба самти Иёлоти муттаҳидаи шимолӣ меравад, то дар онҷо ба артиши иттиҳодия пайвандад. Аз мазраъа ғайр аз Питер боз се нафари дигар фирор мекунанд, ки якеро дар канори ботлоқзоре сайёдон кушта, ба тимсоҳон ҳавола мекунанд ва яки дигарро низ бо заҷру ваҳшоният қатл мекунанд, аммо Питер ва ғуломи дигар ҳар кадом бо тариқи гуногун то қароргоҳи артиш мерасанд. Питер то замони пайвастан ба артиши шимолӣ аз ҷониби сайёдони мазраъаи Луизиана таъқиб мешавад ва монеъаҳоиву даҳшатҳоеро паси сар мекунад. Ҳатто дар ҳангоме Питер аз ноилоҷӣ бо тимсоҳ ҷангида, ӯро мекушад. Дар филм боварии беохири инсон ба Холиқи якто ва таслими иродат накардан дар рӯёрӯи ҳар зулму ноадолатӣ хуб таҷассум гаштааст. Ин филм бар асоси достони воқеъии як ғуломи фирорӣ ба номи Гордон сохта шудааст. Аксҳое аз камари бараҳнаи ӯ, ки ба шиддат аз тозиёнаҳои як нозир хӯрда буд, дар саросари ҷаҳон дар соли 1863 мунташир шуд ва ҷунбиши лағви зулми бардагии Амрикоро исбот кард. 2 Бозигарон.
Раҳул Дев

Раҳул Дев Каушал — ҳунарпеша ва модели Раҳул дар филмҳои Болливуд, Полливуд, Толливуд, Сандалвуд, Молливуд, Олливуд, Колливуд ва бо забони телугу ҳунарнамоӣ мекунад. Зиндагинома Эҷодиёт дар синамо Ҳаёти шахсӣ Филмнома Ҷоизаҳо Нигаред низ.
Раҷаб

Раҷаб моҳи ҳафтум дар Тақвими Ҳиҷри қамарӣ (Исломӣ) ва 30 Рӯз аст. Воқеа Таваллуд3декабр++2004 Воқеа.
Раҷ Баббар

Раҷ Баббар (ҳиндӣ:, июн 1952, Агра, Уттар Прадеш — ҳунарпеша ва сиёсатмадори Ӯ дар филмҳои бо забонҳои ҳиндӣ ва панҷобӣ ҳунарнамоӣ менамояд. Зиндагинома Эҷодиёт дар синамо Ҳаёти шахсӣ Филмнома Ҷоизаҳо Нигаред низ Феҳристи ҳунарпешагони Ҳиндустон.
Раҷаб Майдонӣ

Раҷаб Камол Майдонӣ (августи 1944, Тирана) — олими физикдон ва сиёсатмадори Албания, Президенти Албания дар солҳои 1997 -.
Раҷаб Мирзоев

Раҷаб Мирзоев (зод. 1 сентябри 1938, ноҳияи Данғара — 2007, Душанбе) — омӯзгор, номзади илмҳои педагогӣ. Корманди шоистаи Тоҷикистон. Зиндагинома Хатмкардаи ИДПД. Солҳои муаллими мактаби миёна буд. Солҳои ходими илмии ИТИИП, аспиранти ИДПД, ходими калони илмии ПИП. — мудири кафедраи забонҳои ИТҶТ. Аз соли 1996 то поёни умр боз ходими илмии калони ПИП буд. Таълифот Муаллифи 3 китоби дарсӣ ва зиёда аз 110 мақолаи илмию методӣ. Дорандаи нишонҳои сарисинагии Аълочии маорифи СССР ва АМ буд. Медалу ҷоизаҳо Бо медалҳои "Барои меҳнати шуҷоатнок", "Собикадори меҳнат" ва ифтихорномаҳои ВМ ҶТ мукофотонида шудааст. Осор.
Раҷаб Сафаров

Раҷаб Сатторович Сафаров (2 марти 1959, Душанбе, ҶШС Тоҷикистон, ИҶШС) — сиёсатшиноси тоҷики Русия, коршиноси муносибатҳои Русияву Эрон. Зиндагинома Соли 1983 факултаи механика ва математикаи Донишгоҳи давлатии Маскавро хатм кардааст. Соли 1989 аввалин раиси Ҷамъияти фарҳангии тоҷикони Маскав "Суғдиёна" интихоб шуд.
Раҷаб Ҳакимов

Раҷаб Муродович Ҳакимов (22.05.1957, деҳаи Сари-Чашмаи ноҳияи Москва (имрӯза Ҳамадонӣ), сиёсатшинос, номзади илмҳои сиёсатшиносӣ, дотсент. Зиндагинома Солҳои 1980–1985 дар факултети таърихи Донишкадаи давлатии омӯзгории ш. Душанбе ба номи Т. Г. Шевченко таҳсил намудааст. Солҳои 1985–1989 ассистенти кафедраи коммунизми илмии Донишкадаи давлатии ш. Кӯлоб, 1990–1993 аспиранти Донишгоҳи давлатии миллии Тоҷикистон, 1999–2001 мудири кафедраи фалсафа ва сиёсатшиносии Донишкадаи давлатии ш. Кӯлоб, 2001–2004 мудири кафедраи ҳуқуқи Донишгоҳи давлатии омӯзгории Тоҷикистон ба номи Қ. Ҷӯраев буд. Аз соли 2005 дотсенти кафедраи сиёсатшиносӣ ва ҳамзамон раиси Иттифоқҳои касабаи устодону кормандони Донишгоҳи давлатии омӯзгории Тоҷикистон ба номи Садриддин Айнӣ мебошад. Муаллифи 2 асари илмӣ ва зиёда аз 30 мақолаҳои илмӣ, илмию методӣ аст. Оид ба масъалаҳои камбизоатӣ ва омилҳои пайдоиши он, низоъшиносӣ ва дигар масъалаҳои ҳаёти сиёсиву иҷтимоӣ корҳои илмӣ ба анҷом расонидааст. Бо нишони "Аълочии маорифи Тоҷикистон" қадр карда шудааст. Осор.
Раҷаб Ҳусейнов

Ҳунарпешаи шоистаи Тоҷикистон Раҷаб Ҳусейнов (Ҳусейнов Раҷабалӣ Мамедович августи 1941, Душанбе — 26 марти 2022, Санкт-Петербург, Русия) — ҳунарпешаи театр ва синамои тоҷик. Узви Иттиҳодияи синамогарони Тоҷикистон ва ИҶШС. Ҳунарпешаи шоистаи Тоҷикистон,.
Раҷ Капур

Мукофоти Дадасоҳиб Фалке Ранбир Раҷ Капур — коргардон, таҳиякунанда, филмноманавис, истеҳсол, ҳунарпешаи театр ва синамои Болливуди Ҳиндустон. Зиндагинома Раҷ Капур 14 декабри соли 1924 дар Пешовар (ҳоло вилояти Хайбар-Пахтунхва, Покистон) дар оилаи ҳунарпешаи барҷаста ва ходими театр Притхвираҷа Капур ва ҳамсараш Рама (дар духтарӣ Рамсарни Мехр) ба дунё омадааст. Аввалин нақши синамоии худро дар филми Инқилоб Раҷ Капур соли 1935 дар синни ёздаҳ солагӣ бозидааст 3 4. Ҳунарпеша Филмшиносӣ.
Раҷабалии Табрезӣ

Раҷабалии Табрезӣ — ориф, нависанда, ҳаким ва файласуфи форс-тоҷик. Зиндагинома Вай дар назди Шоҳ Аббоси ва Шоҳ Сулаймони Сафавӣ ҷойгоҳи махсусе пайдо карда буд; ба тавре ки Шоҳ Аббос барои дидор бо Раҷабалӣ, худаш ба хонаи вай мерафт ва бо ӯ мулоқот менамуд. Мирфандроскӣ ва Мирдомодро аз устодони ӯ баршумурдаанд. Пас аз касби дараҷаи иҷтиҳод дар Бағдод, ба риёзат ва тазкияи нафс рӯй овард. Назарияи ӯро мувофиқ бо мактаби машшоъӣ ва наздик ба мазҳаби Исмоилия ва Мӯътазила донистаанд. Ӯ яке аз муҳимтарин назарияпардозони илоҳияти танзиҳӣ дар фалсафаи шиъӣ аст. Вай аз ҷойгоҳи махсусе назди мардум ва давлатмардон бархурдор буд. Раҷабалӣ дар мадрасаи Шайх Лутфулло машғул ба таҳсил шуд ва ба далели ҳуш ва заковати боло, дар тӯли чанд сол машҳур гашт ва мавриди эҳтироми ҳамагон қарор гирифт. Аз шогирдони вай метавон ба Амир Қивомуддин Муҳаммад Исфаҳонӣ, Қозӣ Саид Қумӣ, Муҳаммадҳусайн Саид Қумӣ, Муҳаммадрафеъ Пирзода, Мулло Муҳаммад Туникобунӣ ва Мулло Муҳаммад Шафеъи Исфаҳонӣ ишора кард. Осор Осори мутааддиде аз Раҷабалӣ боқӣ мондаанд, ки "Исботи Воҷиб", "Аломаъорифи Аллоҳия", "Девони Воҳиди Табрезӣ", "Тафсири Ояталкурсӣ" ва "Китоб фӣ-л-ҳикма" аз муҳимтарин онҳо мебошанд.
Раҷабалӣ Раҳмоналӣ

Генерал-полковник Раҷабалӣ Раҳмоналӣ (7 октябри соли 1967, ноҳияи Данғара) — фармондеҳи низомии нерӯҳои мусаллаҳи Тоҷикистон. Аз соли 2013 сардори Сарраёсати Қӯшунҳои сарҳадии Тоҷикистон. 1.
Раҷабалӣ Азимов

Раҷабалӣ Азимов Каримович (2 феврали соли 1960, деҳаи Корези Болои ноҳияи Кӯлоб) — арбоби низомӣ, генерал-майор. Зиндагинома Хатмкардаи Институти тарбияи ҷисмони Тоҷикистон. Хидмат дар сафи Қувваҳои Мусаллаҳи Иттиҳоди Шӯравӣ ИҶШС (1978 – 1980), муаллими мактаби миёна дар шаҳри Кӯлоб (1986 – 1993), сардори шуъбаи Комиссариати ҳарбии ноҳияи Восеъ (1993 – 1994), сардори гурӯҳ ва муовини комиссари ҳарбии ноҳияи Рӯдакӣ (1994 – 1995), сардори Комиссариати ҳарбии ноҳияи Шоҳмансури шаҳри Душанбе (1995 – 1997), муовини раиси Комитети ҳолатҳои фавқулода ва мудофиаи граждании назди Ҳукумати ҶТ (1997 – 1998), муовини вазири ҳолатҳои фавқулода ва мудофиаи граждании Ҷумҳурии Тоҷикистон (1998 – 2006), корманди масъули Сарраёсати нерӯҳои марзбони Комитети давлатии амнияти миллии Ҷумҳурии Тоҷикистон (2006 – 09). Аз соли 2009 дар истеъфо. Ҷоиза Бо ордени "Шараф" (дараҷаи) сарфароз гардидааст.
Раҷабобод

Раҷабобод 1 (то 2021 – Раҷабалӣ) — деҳа дар ҷамоати деҳоти Саразми ноҳияи Панҷакент. Аз Раҷабалӣ то маркази шаҳр 12 км. Аҳолиаш 599 нафар, тоҷикон.